S-438/2012

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 22. maí 2012 á hendur J-kk-þgf G-kk-þgf, kt. […], […], fyrir gripdeildir á árinu 2011 svo sem hér greinir:

1. Þriðjudaginn 6. apríl 2011, á bensínstöð Skeljungs hf. við Litlatún 1 í Garðabæ, dælt eldsneyti að andvirði 9.190 kr. á bifreiðina LS-298 og ekið henni á brott án þess að greiða fyrir eldsneytið.

2. Mánudaginn 7. nóvember 2011, á bensínstöð Skeljungs hf. við Litlatún 1 í Garðabæ, dælt eldsneyti að andvirði 9.118 kr. á bifreiðina LS-298 og ekið henni á brott án þess að greiða fyrir eldsneytið.

3. Föstudaginn 7. október 2011, á bensínstöð N1 að Ártúnshöfða í Reykjavík, dælt eldsneyti að andvirði 10.135 kr. á bifreiðina LS-298 og ekið henni á brott án þess að greiða fyrir eldsneytið.

Þetta er talið varða við 245. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu sakarkostnaðar.

Vegna ákæruliðar 1 og 2 gerir I-kvk-nf A-kvk-nf K-kvk-nf hdl. þá kröfu f.h. Skeljungs hf., kt. […], að ákærði verði dæmdur til greiðslu bóta að fjárhæð 18.308 kr., ásamt vöxtum samkvæmt 8. gr. laga nr. 38/2001, um vexti og verðtryggingu, af 9.190 krónum frá 6. apríl 2011 en af 18.308 krónum frá 7. nóvember 2011, en síðan með dráttarvöxtum samkvæmt 1. mgr. 6. gr., sbr. 9. gr. sömu laga, að liðnum mánuði frá dagsetningu skaðabótakröfunnar, sem er 27. apríl 2012, til greiðsludags. Þá er krafist málskostnaðar að mati dómsins.

Vegna ákæruliðar 3 gerir G-kk-nf P-kk-nf J-kk-nf þá kröfu f.h. N1 hf. að ákærði verði dæmdur til greiðslu bóta að fjárhæð 10.135 kr. Krafist er vaxta samkvæmt 8. gr. laga nr. 38/2001 frá tjónsdegi, en síðan dráttarvaxta samkvæmt 1. mgr. 6. gr., sbr. 9. gr. sömu laga til greiðsludags.

Ákærði sótti ekki þing og boðaði ekki forföll en í fyrirkalli, sem var gefið út 8. júní 2012 og birt 3. júlí 2012, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot hans rétt heimfærð til refsiákvæða í ákærunni.

Ákærði er fæddur í desember 1976. Í sakavottorði ákærða kemur fram að hann var dæmdur 18. janúar 2012 í þriggja mánaða fangelsi, skilorðsbundið í tvö ár, fyrir fíkniefnalagabrot. Brot þau sem ákærði er nú sakfelldur fyrir voru framin fyrir dóminn og því ber að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Það er mat dómara að brotin hefðu ekki haft áhrif á ákvörðun refsingar í framangreindum dómi. Verður honum því ekki gerð sérstök refsing í máli þessu.

Við þingfestingu málsins var ekki mætt af hálfu bótakrefjanda N1 hf. og var krafan því felld niður, sbr. 2. mgr. 174. gr. laga nr. 88/2008.

Ákærða ber hins vegar að greiða Skeljungi hf. umkrafðar bætur, eins og nánar greinir í dómsorði.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, J-kk-þgf G-kk-þgf, er ekki gerð sérstök refsing í máli þessu.

Ákærði greiði Skeljungi hf. 18.308 krónur ásamt vöxtum samkvæmt 1. mgr. 8. gr. laga nr. 38/2001, um vexti og verðtryggingu, af 9.190 krónum frá 6. apríl 2011 en af 18.308 krónum frá 7. nóvember 2011 til 27. maí 2012, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

S-kvk-nf B-kvk-nf